ויקטור בלקין

ויקטור וולודימירוביץ' בלקין (באוקראינית: Віктор Володимирович Бєлкін; נולד ב-25 בפברואר 1973 בקייב) הוא כדורגלן עבר אוקראיני, ששיחק בעמדות הקשר בקבוצות שונות בליגת העל האוקראינית ובקבוצת מכבי תל אביב מליגה הישראלית.

ביוגרפיה
בלקין גדל במחלקת הנוער של מועדון הכדורגל דינמו קייב. בשנת 1989 עלה לקבוצה הבוגרת של המועדון. הוא שיחק בשורות קבוצת המילואים של המועדון. רק בעונת 1992/1993 שותף בשני משחקי ליגה של הקבוצה הראשית של המועדון. בשנת 1993 עבר לקבוצת ארסנל קייב, בה היה שחקן ההרכב הראשון.

בשנת 1994 הגיע בלקין לישראל כדי לקחת חלק במשחק ידידות בין הנבחרת הצעירה של אוקראינה לבין הנבחרת הצעירה של ישראל. במהלך המשחק נצפה על ידי ציידי הכישרונות של מכבי תל אביב. הם התרשמו מביצועיו במשחק והציעו לו לחתום במכבי. בלקין הסכים ושיחק עונה אחת (1994/1995) במדי מכבי תל אביב. בתום העונה חזר לאוקראינה, לקבוצתו הקודמת - ארסנל קייב.

בשנת 1996 עבר לקבוצת הצמרת האוקראינית דניפרו דנפרופטרובסק. בשנת 1998 עזב את דניפרו, הגיע חזרה לישראל ועבד בעבודות מזדמנות, בין היתר כמאבטח במלון באילת. בשנת 2000 חתם בקבוצת בית"ר באר שבע מהליגה הארצית. בשנת 2001 חתם במכבי נתניה. הוא חתם לעונה אחת, אך כמעט ולא השתתף במשחקי הליגה. בתום עונת 2001/2002 פרש ממשחק פעיל.

תארים
 דינמו קייב
 אליפות אוקראינה : 
 הגביע האוקראיני: 

 מכבי תל אביב
 אליפות ישראל: 1994/1995

קישורים חיצוניים

  כתבה על ויקטור בלקין באתר אוהדי מכבי תל אביב

הערות שוליים 

כדורגלנים אוקראינים
קשרי כדורגל אוקראינים
קייב: כדורגלנים
כדורגלני דינמו קייב
כדורגלני דניפרו
כדורגלני מכבי תל אביב
כדורגלני מכבי נתניה
כדורגלני ארסנל קייב
כדורגלנים זרים בישראל
אוקראינים שנולדו ב-1973